ईडनबर्ग। मैन ऑफ द मैच विकेटकीपर कप्तान सरफराज अहमद (नाबाद 89) और शोएब मलिक (53) की अर्धशतकीय पारियों के दम पर पाकिस्तान ने स्कॉटलैंड के खिलाफ खेले गए दो मैच की सीरीज के पहले टी20 मैच में 48 रन से जीत हासिल की। ग्रेंज क्रिकेट क्लब में खेले गए इस मैच में टॉस जीतकर पहले बल्लेबाजी करने उतरी पाकिस्तान ने निर्धारित 20 ओवरों में चार विकेट गंवाकर 204 रन बनाए। इस स्कोर को स्कॉटलैंड की टीम हासिल नहीं कर पाई और निर्धारित ओवरों में 156 रन ही बना सकी।